Ռոպէր Ճէպէճեան

Ռոպէր Ճէպէճեան (), ակնաբոյժ, հասարակական գործիչ, հրատարակիչ:

Համալսարանական ուսումը ստացած է Պէյրութի Ամերիկեան Համալսարանը ետքը ուսումը շարունակած է եւ մասնագիտացած է Ֆրանսայի մէջ:

 Կենսագրութիւն 
Ան որդին է հանրաճանաչ բժիշկ Աւետիս Ճէպէճեանի:

Աւարտած է Պէյրութի Ամերիկեան Համալսարանի բժշկական ճիւղը (1934): Աւարտելէ ետք համալսարանը մեկնած է Ֆրանսա մասնագիտանալու Էտուարտ Հէրրիոտի Լիոնի մէջ գտնուող հիւանդանոցէն ներս (Édouard-Herriot (1933 – 1934)), նոյնպէս Փարիզի տարբեր հիւանդանոցներուն մէջ:

1934 ին վերադարձած է Հալէպ գործելու իբրեւ ակնաբոյժ, սկիզբը աշխատած է իր հօր եւ մօրեղբոր Ֆիլիպ Յովնանեանի հետ իր աշխատավայրին մէջ, որ կը գտնուէր Ճատէդ խանտաքի (جادة الخندق) մէջ մինչեւ 1948 թուական, ապա փոխադրուած է Ճամիլիէ թաղամաս (حي الجميلية):

 Գործերը 
Ռոպէր Ճէպէճեան մեծ դեր ունէր բժշկութեան զարգացման Հալէպի մէջ:

Յիշենք կարգ մը իր գործունէութիւներէն:
1948-ին Հալէպի մէջ հիմնեց Ճէպէճեան ակնաբուժարանը (1971-էն Միջին արեւելքի աչքի հիւանդութիւներու գիտական կեդրոնը):
1935-ին համաճարակներու ուսումնասիրութիւններ լէշամնիայի (leshamnia) շուրջ:
1938-ին Սուրիոյ մէջ առաջինն է որ ուսումնասիրած է տրախոման, մշակած է տրախոման, աչքի մանրախտ (Trachoma) բուժման եղանակը:
1940-ին մասնակցած է դպրոցական բժշկութեան ստուգումներուն գործընթացը հիմնելու աշխատանքին:
1947-ին կատարած է աչքի եղջերապատուաստման վիրահատութիւն:
1948-ին հիմնած է Աչազրկման Կանխարգելման Սուրիական Ընկերութիւնը, որու նախաձեռնութեամբ 1955-ին Հալէպի մէջ հիմնուեցաւ կոյրերու առաջին դպրոցը:
1952-ին հիմնած է առաջին մասնագիտացուած ակնաբուժարանը, Համաշխարհային Առողջապահութեան Հիմնարկի աջակցութեամբ համարուեցաւ այս նպատակին ծառայող առաջին խորհրդաժողովը Սուրիոյ մէջ։
 Ռոպէր Ճէպէճեանի եւ Լիոն Ասմարի նախաձեռնութեամբ Սուրիոյ կազմակերպութիւնը յաջողեցաւ դիմադրել կուրութեան արտօնութիւն ստանալ՝ կատարելու համարեղջերաթաղանթի պատուաստման գործողութիւնը՝ օգտագործելով մեռելներու աչքեր՝ մահացողի ընտանիքէն արտօնութիւն ստանալէ ետք. 10 Մայիս 1952-ին  թողարկուած է թիւ (266)ով, երկրի նախագահի կողմէ հաստատուած եւ ստորագրուած օրէնքի համաձայն:
 1955-ին Զարեհ Գաբլանի հետ հիմնած է «Մարտիրոս Սարեան»ի անուան նկարչական ակադեմիան:
1968-1970-ին ղեկավարած է ՀԲԸՄ-ի Սուրիոյ մասնաճիւղը:
 Ան նպաստած է Հալէպի մէջ առաջին օրինակելի կոյրերու դպրոցի ստեղծման, որը անուանուած է Ապի Ալ-Ալաա Ալ-Մաարի (أبي العلاء المعري)ի յիշատակին, 1968-ին առաջին անգամ ըլլալով Սուրիոյ մէջ սկսաւ ուսուցանուիլ Պրէյլի գիրերի ձեւով, Գալուստ Կիւլպէնկեան հաստատութեան եւ Հալէպի քաղաքապետարանի աջակցութեամբ կառուցուեցաւ նոր կեդրոնը:
 1970-ին Ռ. Ճէպէճեան ստացաւ բժշկական փիլիսոփայութեան տոքթորականը՝ Երեւանի բժշկական ակադեմիայէն, աչքի մանրախտ (Trachoma) բուժման եղանակ առաջարկելէ ետք:
 1975-1977թթ. Սուրիոյ ակնաբուժական ընկերութեան նախագահն է:
 Հրատարակած է ցեղասպանութեան եւ փախստականներուն նուիրուած նիւթեր, ալպոմներ:
 Զբաղած է նկարչութեամբ:
 Ճէպէճեանի նախաձեռնութեամբ ՀՀ տեղափոխուած են նկարիչներ՝ Արմիսի եւ Ժ. Օրագեանի որոշ գործեր, բազմաթիւ ձեռագրեր, հնատիպ գիրքեր, հայկական ժանեակներու հաւաքածու, եւն.:
 Ունեցած է շարք մը ցուցահանդէսներ:
 Պարգեւատրուած է ՀՀ ԳԱԱ Մեսրոպ Մաշտոցի յուշամետալով:
 Արուեստի գործերէն 
Իր արուեստի կեանքի առաջին ուսուցիչն էր հռչակաւոր Հալէպահայ արուեստագէտ Արմիսը: Ճէպէճեան ազդուած էր Արմէսի գործերով: Իրենք ծանօթացած էին Ֆրանսայի մէջ:

Նոյնպէս ծանօթացած էր Հալէպահայ արուեստագէտ Քարզուի հետ:

1972-ին իր առաջին ցուցահանդէսը տեղի ունեցաւ Հալէպի ազգային թանգարանէն ներս, 1984-ին իր երկրորդ ցուցահանդէսը նոյն ցուցասրահէն ներս եւ այս մէկը անուանուած էր Սիրուն Քեսապ ( كسب الجميلة ):

Նպաստեց Մարտիրոս Սարեանի ակադեմիայի կառուցման գործընթացին:

Ճէպէճեանի ամենայայտնի արտայայտիչ նկարներէն է «ակնաքօղի գործողութենէ ետք», որը նկարած է 1965-ին: Ան երկու հիւանդի պատկերն էր, որոնք անցուցած էին այս գործողութիւնը: Պատկերին մէջ ակնյայտ է մէկ հիւանդին աչքերը ցցուն եւ մեծ, իսկ միւսին աջ աչքին վրայ սպիտակ կապ՝ ձախ աչքին ծիածանաթաղանթը սպիտակ, որը նշան է հիւանդութեան. այս պատկերը յաճախ օգտագործուած է ակնաբոյժներու ժողովներուն:

 Մատենագիտութիւն 

 Ինքնակենսագրութիւն, յուշեր եւ գործունէութիւններ, Հալէպ, 1999"Ով ով է. Հայեր", կենս. հանրագիտ., հատոր Ա., Երևան, 2005::
 Ճէպէճեան Ռ.Ա., Գեղարդ: Սուրիահայ տարեգիրք, Հալէպ, 1991 (համահեղինակ):
 Ճէպէճեան Ռ.Ա., Սարեան Ակադեմիա. արծաթեայ յոբելեան 1955-1980, ՀԲԸՄ, ՀալԷպ, 1980:
 Ճէպէճեան Ռ.Ա., Ալպոմ բռնագաղթի հայ կարաւաններու երթուղիներուն՝ 1915-ին Սուրիոյ տարածքին, Հալէպ, 1994:
 Ճէպէճեան Ռ.Ա., Հիւանդութիւններու կեանքն ու յեղաշրջումը, Հալէպ, 1962:
 Ճէպէճեան Ռ.Ա., Հայ բժշկութեան պատմութիւն եւ հայ-արաբ բժշկական դպրոցներու կապերը, Պէյրութ, 1967:
 Ճէպէճեան Ռ.Ա., Մտերիմ զրոյց՝ ուղղագրութեան հարցի շուրջ, հ. Ա, Հալէպ, 1970:
 Ճէպէճեան Ռ.Ա., Ալպոմ Հալէպի հայ գաղթականներու Հիւղաւանին: 1922-1936, Հալէպ, 1986 (համահեղինակ):

 Ձեռքբերումներ 

 1970թ.՝ բժշկական գիտութիւններու թեկնածու:
 1948թ.-էն՝ Ֆրանսայի ակնաբուժական ընկերութեան անդամ:
 1965թ.-էն՝ Սուրիոյ ակնաբուժական ընկերութեան անդամ:
 1979թ.-էն՝ ՀԽՍՀ ակնաբոյժներու ընկերութեան պատուաւոր անդամ:
 1956թ.-էն՝ ԱՀԿ Սուրիոյ ներկայացուցիչ:
 ՀՀ ԳԱԱ Մեսրոպ Մաշտոցի յուշամետալ:

Մահը

26 Ապրիլ 2000-ին մահացաւ հռչակաւոր բժիշկ եւ արուեստագէտ Ռոպէր Ճէպէճեանը Հալէպի մէջ, 91 տարեկանին, բաւական ծաւալուն օգուտ ձգելով մարդկութեան:

 Տե՛ս նաև 

 Ով ով է. հայեր (կենսագրական հանրագիտարան: Երկու հատորով), ՀՀ խմբ. հանձնաժողով՝ Հ. Մ. Այվազյան (գլխ. խմբագիր) և ուրիշներ, Երևան, Հայկական հանրագիտարան հրատ., Հ.2, Ճաղարյան-Ֆրիկ, 2007:

 Աղբիւրներ 
 Syrian Christians Democrats Պաշտօնական Կայքէջ
 الجماهير Պաշտօնական Կայքէջ 
Anunner.com Պաշտօնական Կայքէջ 
 esyria Պաշտօնական Կայքէջ
Ստորոգութիւն:Հայ հասարակական գործիչներ
Ստորոգութիւն:Հայ հրատարակիչներ